  Анжелика Тихонова корреспондент 31-тӥ куартолэзе Удмуртилэн тӧроез Александр Бречалов Глаз ёросысь Адам гуртысь шор ёзо школае вуылӥз. Отын 2021-тӥ арын толшоре «Большой ремонт» программа улсын рос-прос тупатъян ужъёс йылпумъяськизы. Со сярысь элькун тӧролэн но кивалтэтлэн пресс-службазы ивортӥз. Школалэсь липетсэ, шуныт вуттӥсь, ву кошкон гумыоссэ, электроёзъёсты, пӧсь но кезьыт ву сётон сӧзнэтсэ воштӥзы. Озьы ик ужъюртлэсь борддоръёссэ кыр паласен шуныт каризы, пушсэ буязы, тӧлатӥськись фасадъёс лэсьтӥзы. Та дыре школаын 1-11 классъёсын 140 пиналъёс дышетско, соос пӧлысь 13-ез – нырысетӥ классэз йылпумъяло, 8-эз – 11-тӥ классэз 2006-тӥ арын школа бордын 25 интылы интернат усьтӥзы. Солэн валтӥсь ӧрез – спорт. Школа азбарын спорт площадка лэсьтэмын, ГТО нормативъёсты сётыны огъет пуктэмын. Бызьылыны 220 метръем сюрес асфальтэн вӧлдэмын. Но гуртын хоккей коробказы ӧвӧл на. Удмуртилэн тӧроез юрттыны кылзэ сётӥз. Со сяна, Удмуртиысь лэсьтӥськонъя, жилищно-коммунальной возёсъя но дыкужымъя министрез Дмитрий Сурнинэз Адамысь школаын сиён пӧран висъет пуктыны ӵектосэз дунъяны косӥз. Татын гуртлэсь экономиказэ азинтыны туж умой луонлыкъёс вань – кичӧлтонъёссы понна дурбасьтом, вань инфраструктуразылы юрттом Александр Бречалов, Удмуртилэн тӧроез 2021-тӥ арын «Образование» йӧскалык ӵектос улсын Адамысь шор ёзо школаын «Точка роста» центр усьтозы. Выль дышетскон арлы кулэ луись тӥрлык но мебель ваёзы Александр Бречалов школалэн кивалтӥсеныз Александр Никитинэн валче Кун Думаысь депутатлы Андрей Исаевлы видеовазиськон гожтӥз но дышетскисьёслэн но дышетӥсьёслэн мукет кичӧлтонъёссы понна но дурбасьтыны куриз. Адам гуртын улӥсьёс котьма ласянь мыло-кыдоесь. Туэ гурт поселенизы инициативной бюджетированиея «Наша инициатива. Родниковый край – расцветай 2021» конкурсэ пыриськиз. Спорт тӥрлыкен стадион пуктыны ӵектоссы вормисьёс пӧлы пыриз. Табере гуртын футбол бусылы турын кизёзы, мини-футболлы бусые выль капкаос пуктозы, озьы ик волейбол но баскетбол шудыны стойкаос лэсьтозы. Со сяна, туэ Адам гурт «Туризм» ӧрын «Деревня будущего» конкурсын но вормисьёс пӧлы сюриз. «ДондыДор» паркен огазеям ӵектос тросгес куноос кыскыны, соосын ужан ӟечлыксэс будэтыны юрттоз. 2021-тӥ арын Глазкар администрациен валче ӵектосэз «Спортъя но туризмъя «ДондыДор» огъет» дорозь вуттӥзы. Со «Культурная мозаика малых городов и сёл» конкурс улсын Елена но Геннадий Тимченкоослэн ӟечлэсьтон фондысьтызы 1 миллион 200 сюрс манет утӥз. Ӵектос 150 гектар музъем вылын улонэ пыӵалоз. Отчы парк, «Снегирь» куас база, югдытӥськись трасса, «Звёздочка» шутэтскон лагерь пыро. Озьы ик лыжероллеръёсын ворттылыны трасса, 30 установкаен пневмо-биатлонной огъет лэсьтыны, котельноез выльдыны чаклало.  Тодэ вайытом, «ДондыДор»Гуртъёсты котыр ласянь азинтонъя кун программалэн конкурсаз но пыриське.  Тегъёс: Мерлык Дышетон Удмуртия лэсьтськон АлександрБречалов Глазёрос  